ПЛАН И ПРОГРАМ РАДА
ЦЕНТРА ЗА СОЦИЈАЛНИ РАД “УБ” 
У УБУ

                        за   2021.годину
                                        УВОДНЕ НАПОМЕНЕ
     У планирању активности и развоја Центра за социјални рад “Уб” у Убу (у даљем тексту Центар) за 2021.годину,  полазимо  од законских одредаба које се односе на делатност Центра, специфичних социјално-заштитних проблема у Општини Уб и садашњих друштвено-политичких тенденција у друштву на овом плану.

  У вези са напред изнетим Планом и развојем Центра у 2021.години  изложићемо по следећим поглављима:
-делатност Центра;

-сарадња Центра;

-корисници услуга Центра;

-стручни аспекти у раду Центра;

-управљање и одлучивање у Центру и

-планирање развоја Центра.


Центар за социјални рад у “Уб”у Убу је основан пре тридесет и осам  година, и још увек је  ј е д и н а  Установа социјалне заштите на општини Уб. Јединствен ниво социјалне заштите се спроводи на територији целе Републике Србије, а надлежно Министарство за рад, запошљавање, борачка  и социјална питања прописује одговарајућа упутства и кординира стручни рад у овој области.

И у наредном периоду финансирање Центра и финансирање непосредне социјалне заштите вршиће се из б у џ е т а Републике Србије, посредством Министарства за рад, запошљавање, борачка   и социјална питања, уз напомену да ће се један део финансирања Центра покривати б у џ е т о м Општинске управе Уб, по Одлуци о проширеним правима Скупштине Општине Уб, и пословима које је  Општина пренела на Центар.
Карактеристике Општине Уб
      Општина Уб чије подручје покрива својом делатношћу овај Центар се простире на 457 квадратних километара, има 30 092 становника по попису из 2011. године.Становници су распоређени у 38 насељених места, постоји 31 Месна заједница.
      Као и у претходним периодима, тако ће и у наредном периоду проблеми у раду Центра односно проблеми старатељске и социјалне заштите на овом подручју су:

· велики број лица у стању социјалне угрожености;

изражена патологија породица појединих друштвених слојева, најчешће језичке групе Рома које карактерише сиромаштво, традиционално слабе породичне везе, релативно много деце, изражено асоцијално понашање.На територији Општине Уб има 12 насеља.у деловима  Уба, Богдановице, Паљува, Каленића, Совљака, Памбуковице, Иверића у Бањанима у Кожуару, Новацима, Докмиру, Звиздару,Чучугама.  По задњем попису становништва, Рома има много више него што се изјашњавају, процењено око 2.320. Највећа је Богдановица са 280 становника. Остала насеља су нека мања, нека слична, и то: Совљак око 250, Паљуви око 100, Бањани око 210, Новаци око 85,Кожуар око 264, Памбуковица око 220, Каленић око 250, Звиздар око 120, Докмир око 85, Чучуге око 156, и у самом Убу око 300. Добрим делом су и корисници код Центра за социјални рад “Уб” у Убу.
           У 2017.години 39 Ромских породица је  стамбено збринуто. Укупна вредност инвестиције за свих 39 кућа је била 600.000. еура, коју је  финансирала  делегација ЕУ са суфинансирањем Владе Републике Србије преко Министарства грађевине, саобраћаја и инфраструктуре, а све у циљу подршке реализацији стратегије инклузије Рома у Републици Србији, и унапређењу социјалне инклузије и интеграције најугроженијих Рома и ромских породица путем пружања одрживих и инклузивних стамбених решења.  На терену je спроводила организација Хелп и Општина Уб донацију у виду: изградње 14 кућа ( 15 стамбених јединица) зиданих од чврстог материјала опремљених основним намештајем и кућним апаратима, 12 реконструкција већег обима постојећих стамбених објеката вредности до 9.000,00 еура и 12 реконструкција мањег обима постојећих стамбених објеката вредности до 4.500,00.  Стамбено су збринуте  већином породице Рома из Звиздара ( 3 куће), једна породица у Паљувима, једна у Докмиру, у Бањанима једна из темеља, и 2 санација, и у Совљаку, 6 из темеља, и 6 санација, док осталих 20 је био довршетак постојећих, поред наведених села и у Гвозденовићу и Бргулама. Уочи Нове године 15 ромских породица су и добиле кључеве нових кућа, опремљених основним намештајем и апаратима. Тиме је окончан горе наведени пројекат „Побољшање стандарда живота у ромсим насељима“. На овај начин унапређени су услови становања и живота за 39 породица са 160 чланова у осам ромсих насеља. Изградња и опремање 15 кућа коштали су 314.000 евра, док је вредност изведених радова на реновирању у 34 куће 162.700 евра. У оквиру ширег програма ЕУ за унапређење услова становања Рома, остварени су и нови пројекти, па је  кроз средство ИПА 2018. Градиле  не само стамбене зграде, већ и припрадајућа комунална инфраструктура, пре свега водовод и канализација. Обзиром да се Општина Уб показала као ефикасна у реализацији оваквих пројеката, биће поуздан партнер и убудуће ЕУ, Влади Србије и другим организацијама у обезбеђивању бољих услова за подстандардна ромска насеља. Кроз реализацију оваквих пројеката, стварају се бољи здравствени услови и услови за боље образовање ромске деце, што све доприноси бољем квалитету живота и бољим условима ромске заједнице.
· Знатан број избегличких породица који су сада у једном броју корисници свих видова заштите, као држављани, и као корисници НСП-и , смештено је једно лице  у установу социјалне заштите, два су корисници додатка за туђу негу и помоћ, а већина корисници тренутних новчаних помоћи, помоћи у куповини огрева, саветодавног рада у Центру, и осталих услуга које Центар пружа. Сваке године избегличке породице добијају помоћ у износу од 600.000.-динара и то део за куповину дрва, део у новцу, као тренутну новчану помоћ. Ове године су добили 320.000.-динара, 16 корисника по 20.000. динара  и 22 корисника по 15.000.-динара.

· У прошлој години  у сарадњи са Хелпом стамбено су обезбеђене 4 породице повратници по споразуму о  реамисији, као и за 4 избегличке  породице купљена 4 сеоска домаћинства.Завршен је поступак за још 20 породица за куповину станова у улици Свете Поповић и Тамнавске. Такође је обезбеђено и 10 доходовних пакета за економско оснаживање, вредност пакета је 200.000. по пакету, као и 10 грађевинских пакета  за избегла и прогнана лица , вредност 550.000.-динара. Реализован је и пројекат сарадње Комесеријата за избеглице и Невладине организације АСБкуповином 2 сеоска домаћинства за 2 породице повратници по споразуму о реамисији.
·   На Убу је предпрошле године  своје стамбено питање решило 20 избегличких породица из БиХ и Хрватске , које су се уселиле у нову зграду у градском насељу Сандића имање. Радови на овом објекту вишепородичног становања, са 415.690 евра, финансирани су из донаторског фонда Регионалног стамбеног програма, док је општина Уб издвојила 14 милиона динара. Станови су просечне површине 40 метара квадратних и у њима је трајно збринуто 20 избегличких породица са пребивалиштем  на територији убске општине, односно 60 корисника. 

·     Свечаној церемонији уручења кључева, одржаној 6. јула, присуствовао је и тадашњи министар спољних послова Србије Ивице Дачића, који је истакао да Србија посвећено ради на пружању помоћи и збрињавању свих избеглих са простора бивше Југославије. Министар се посебно захвалио председнику општине Уб Дарку Глишићу, који је са својим сарадницима обезбедио део средстава, земљиште и пратећу инфраструктуру за стамбени објекат на Сандића имању.

· Европска уније је поносна што је највећи донатор Регионалног стамбеног пограма и наставиће да га подржава све док се успешно не реализује до краја, рекао је амбасадор и шеф Делегације ЕУ у Србији Сем Фабрици на свечаности уручења кључева, док је заменик шефа Мисије ОЕБС-а у Србији, Џозеф Мелот изразио сигурност да станови нису само нови домови, већ и прилика да 20 породица поново изгради своје животе. 
·     Од средине деведесетих година, у општини Уб  уточиште је нашло 300 породица или 1.332 особе у избегличком статусу, а кроз разне видове трајног збрињавања кров над главом до сада је обезбеђен за око 250 породица.

И прошле  године  планирано је и реализовано,   7 грађевинских пројеката... 20 пакета за економско оснаживање избегличких породица, по 200.000 по кориснику, 5 за интерно расељена лица, још 20 избегличких породица у сарадњи са ЈУП-ом ( јединица за управљање пројектима), и Комесеријатом за избеглице, кроз куповину стамбених програма  РХП ( Регионални стамбени програм), и 3 за кориснике интерно расељена лица. 4 куће за стамбено збрињавање избеглих породица и 3 куће за повратнике по Споразуму о реамисији.такође се завршава пројекат са АСБ –ом за 6 стамбених јединица повратника по споразуму о реамисији. 2 куће су купљене, а 4 се праве према вредности пројекта од 110.000.-еура
У збрињавању и помоћи породицама избеглих лица и Центар за социјални рад “Уб” у Убу остварује сарадњу са Комесаријатом за избеглице у Београду, као и Повереништвом на Убу, као и са Црвеним крстом у Београду и на Убу, и наравно са Општином Уб која увек за њих посебно пребацује новац за помоћ и подршку.
-На територији општине Уб укупно је било  430 избеглих и прогнаних лица и 210 расељених лица

-У радничком насељу Колективног центра у Каленићу било је смештено  40 породица интерно расељених и 11 избеглих и прогнаних породица, који су се иселили и којима је обезбеђен стални смештај уз помоћ Комесаријата за избеглице ХЕЛП а, УНЦХР-ом  и наравно Општине. 
· Карактеристично за СО-е Уб је велики број с т а р и х лица који су корисници било ког вида социјалне заштите , као лица неспособна за рад и привређивање.

· И нашу општину карактерише и велики број н е з а п о с л е н и х, уз констатацију да је  сваке године све мањи број.  Крајем  прошле године било је укупно 1060  незапослених лица,од  чега 600  су жене, а мушкараца  460. И можемо констатовати да се сваке године смањује број незапослених. На евиденцији преко 10 година се налази 175 лице, од тога 107 жене и 68 мушкарца, са умањем за 26 у односу на прошлу годину.
      а.   Делатност Центра

       Центар за социјални рад обавља делатност, односно врши послове  којима обезбеђује остваривање права грађана, односно задовољавање њихових потреба у складу са Законом о социјалној заштити, Породичним законом, Одлуком о правима у социјалној заштити Општине Уб, Статутом Центра за социјални рад „Уб“ у Убу, и Правилником о организацији , нормативима и стандардима Центра као и Законом о малолетним учиниоцима   кривичних дела и кривичноправној заштити малолетних лица, Законом о финансијској подршци породици са децом и Законом о заштити од насиља у породици.  Поступак за остваривања права грађана центар води по одредбама Закона о општем управном поступку.
    Центар је установа социјалне заштите и старатељства која се непосредно бави социјалном заштитом и старатељством, а финансира је Република Србија, посредством Министарства за рад, запошљавање, борачка  и социјална питања и једним делом Општинске управе општине Уб.

    Ступањем на снагу Новог Закона о социјалној заштити повећао нам се број корисника новчане социјалне помоћи, као и свих других категорија корисника, али радници Центра ће се трудити да  у наредном периоду још више приближе своју службу корисницима и грађанима Општине Уб....
- У смислу новог Закона о социјалној заштити-социјална заштита јесте организована друштвена делатност од јавног  интереса која се обавља у циљу оснаживања грађана за самосталан и продуктиван живот у заједници као и спречавање настајања и отклањања последица социјалне искључености.
     Спроводио се и спроводиће  се план активизације свих радно способних корисника НСП, којих на евиденцији Центра има око 300 корисника који су уредно пријављени нацоналној служби запошљавања. Обављен је разговор са свим радно способним корисницима, и сви су спремни да се радно ангажују и зараде помоћ коју добијају. За време мајских  поплава сваки корисник који је позван одазвао се позиву и учествовао  у расчишћавању улица и установа које су претрпеле штете. Тако да смо у 2016. години  почели са реализовањем Уредбе и протокола и имали смо добре резултате, и корисника, и грађана.
      Центар је поливалентна и вишесмерна установа преко које се задовољава  низ потреба из области социјалне и породичне-правне заштите, а радници центра стручни,одговорни, а по потреби обични физички радници.  
    Као један од облика организоване друштвене помоћи и заштите, Центар ће  настојати да појединцима и породицама допринесе  бржем и лакшем савладавању проблема које живот пред њих поставља, а које они не могу да решавају или их тешко решавају, а везани су за делатност Центра.

    Пружаћемо пуну и свестрану помоћ у циљу остваривања функције одговорног родитеља, правилног става према васпитању и подизању деце и остваривању што складнијих односа, породичних и родитељских.Такође ћемо радити на збрињавању лица у стању социјалне угрожености, помагаћемо социјално стара и незбринута лица, хендикепираној деци и омладини, као и свим другим лицима којима је потребна материјална, старатељска, тренутна, једнократна или саветодавна помоћ. 

    Породични закон који се примењује од 1. јула 2005. даје Центру прилично широка овлашћења када је реч о делатности Центра као Органа старатељства уз све релевантне чињенице до којих се током нашег рада и поступка дође.Укупна друштвена ситуација, на жалост, доводи до тога да ће  и у наредним годинама у оквиру нашег Центра ће имати знатно више посла и мораће да се решава све више тежих проблема које живот намеће одређеним категоријама наших грађана.

 Од 01. јуна 2017.године  у примени је Закон о спречавању насиља у породици. На подручју Основног јавног тужилаштва образована је Група за координацију и сарадњу, у чијем саставу је, поред представника тужилаштва и полиције, и представник Центра, који је иначе Руководилац Интерног тима за насиље у Центру. На Групи се разматра сваки случај насиља у породици који није окончан правоснажном судском одлуком у грађанском или кривичном поступку, случајеве када треба да се пружи заштита и подршка жртвама насиља у породици и жртвама кривичних дела из овог закона, израђује индивидуални план заштите и подршке жртви и предлаже надлежном јавном тужилаштву мере за окончање судских поступака. Група се састаје и разматра сваки предмет на сваких 15 дана, а по потреби и чешће. И у 2021.години ће се истом динамиком састајати и радити на што већем смањивању насиља у породици. Примена Закона о спречавању насиља у породици допринела је ефикаснијој размени информација, као и координацији и сарадњи органа  и институција, пре свега полиције , тужлаштва и ЦСР, чиме је осигурана пуна обавезност и већа ефикасност у заштити жртава. У периоду примене Закона и учествовања у раду Радне групе за координацију и сарадњу испољене су и тешкоће, које се односе на несразмеру између броја пријављених/откривених случајева насиља у породици и кадровских ресурса у Полицијској управи, ОЈТ и Центру за социјални рад. Улогу у раду на заштити жртава насиља у породици, као и претходних година, имао је Интерни тим за спречавање насиља у породици, који је формиран пре пет  године одлуком директора. 
    Министарство за рад, запошљавање, борачка  и социјална питања усвоjило је  стратегију развоја реформе система социјалне заштите, а у оквиру активности на спровођењу стратегије за смањење сиромаштва, што је довело до стварања ефикасног система социјалне заштите који ће обезбедити одговарајуће подршке грађанима за квалитетнији живот. Један од основних праваца реформе је и задовољавање потреба корисника, првенствено на локалном нивоу, тако да ће осим преузимања одговорности локалне самоуправе за задовољавање потреба грађана у области социјалне заштите, бити и обезбеђена средства  за финансирање услуга из изворних прихода локалне самоуправе. 

Стратегија развоја социјалне заштите коју је усвојила Влада РС, је документ којим се дефинишу смернице за будућност, обухватају узроци а не само последице социјалних изазова у нашем друштву. Ова стратегија представља део свеобухватног развојног пута Србије усмереног на изградњу успешног, али и праведног друштва у коме влада солидарност и једнакост могућности. Правци развоја социјалне заштите усмерени су на побољшање социјалног статуса грађана на личном, породичном и ширем друштвеном плану, а јачаће друштвену кохезију и подстицати независност и способност грађана да помогну сами себи. 

Основни циљ социјалне политике дефинисане овом стратегијом је смањење сиромаштва и развој ефикаснијег система социјалне заштите који ће штитити  људска права и задовољити стварне потребе грађана. Поштовање најбољег интереса корисника, обезбеђивање доступности услуга, пружање услуга у најмање рестриктивном окружењу, промовисање партиципације, и одговорности корисника, обезбеђивање континуитета услуга и могућности избора услуга и пружаоца услуга, подразумева усклађивање домаћег правног система са усвојеним међународним документима и савременом теоријом и праксом социјалног рада.

           У 2013.години  израђена је и усвојена нова стратегије социјалне заштите за територију Општине Уб која је обухватила период 2014- 2018.године и која је омогућила потпуну имплементацију Закона о социјалној заштити, и достизање нових, дугорочних циљева развоја социјалне заштите. 
           У јануару месецу 2012.године на Скупштини Општине Уб  је разматрана и усвојена и Нова Одлука о правима и услугама у социјалној заштити, прилагођена Новом Закону о социјалној заштити  у чијој изради смо и ми као радници учествовали као и што смо покретачи бројних иницијатива за успостављање нових услуга социјалне заштите, што ће се у наредном периоду и реализовати. 
Општина Уб је на лицитацији откупила зграду која је реновирана и опремљена уз помоћ донатора  за намену „Дневног центра за особе са инвалидитетом“, услугу социјалне заштите, коју ће финансирати локална самоуправа. За сада зграду користе деца са посебним потребама  Општине Уб која похађају школу за основно образовање „Милан Муњас“ у Убу, издвојено одељење за децу са посебним потребама потпуно прилагођену њиховим потребама и интересима. 
    б.  Сарадња Центра 

Као установа од посебног друштвеног интереса чија је делатност комплементарна са делатношћу неких других државних и друштвених органа Центар је по природи свог посла упућен на сарадњу са Министарством рада,запошљавања, борачка  и социјална питања, Општинском управом и њеним органима и службама, Заводом за социјалну заштиту,Комором социјалне заштите чији су чланови сви стручни радници Центра, Месним заједницама и месним канцеларијама, здравственим организацијама и службама, са организацијом Црвеног крста, органима МУП-а,са тужилаштвом и правосудним органима, свим школама, здраственим, пензионим  фондом, катастром, КЈП “Ђунис” Уб, Републичким заводом за тржиште рада, Пореском управом и другим хуманитарним организацијама и службама (Комесаријатом за избеглице, хуманитарним организацијама…).
    Са Министарством  рада, запошљавања, борачка  и социјална питања, Центар је упућен на сарадњу јер је практично продужена рука наведеног Министарства из наведених области рада Центра. Министарство финансира потребе Центра, односно дистрибуцију новчаних износа корисницима новчаних социјалних помоћи, додатка за помоћ и негу другог лица,увећаног додатка за туђу негу и помоћ, плаћање смештаја кориснику, а све у координацији рада Центра и Министарства у јединственим Информационом систему социјалне заштите Републике Србије.Такође, Министарство је другостепена инстанца по питању аката које доноси овај Центар, обавља инспекцијски надзор над радом Центара и пружа стручну, правну и другу помоћ у раду самог Центра. У 2014. години опремили смо  канцеларије у које смо се били преселили привремено после поплаве,  намештајем и комјутерима које нам је обезбедило надлежно Министарство у новчаном износу од 800.000.-динара, да би крајем 2015.год. још 600.000.- за исту намену, и који смо сада имали за нову зграду у коју смо се преселили 2.новембра 2017.године и коју нам је Општина Уб обезбедила и прилагодила нашим потребама, као и потребама наших корисника поштујући све законске процедуре, са засебним улазом, прилазом за инвалиде, сређена и опремљена по највишим стандардима. Сада се налазимо у зони административног центра Уба, одмах уз ЈКП Ђунис, здраду Општине и зграду Полицијске станице Уб.
    Са Заводом за социјалну заштиту сарадња је у смислу саветодавне стручне помоћи, и организовањем свих стручних скупова,и акредитованих програма и едукација на којима су стручни радници центра увек присутни.
Сарадња са Општинском управом и Скупштином општине манифестује се првенствено као сарадња при решавању социјалних проблема наших корисника.Наиме, уобичајено је да се људи за решавање својих проблема из надлежности овог Центра обраћају Центру, али и општинским структурама. Општина је део својих послова из своје делатности-надлежности и пренела на Центар о чему је и донела и своју Одлуку о правима и социјалној заштити и социјалној сигурности грађана општине Уб и ту се иста максимално труди да исфинансира довољно ове послове, и то успешно на пољу једнократних-тренутних помоћи и најнужнијих трошкова сахране лица која су била у стању социјалне потребе, као и  финансирање опреме корисника Центра за смештај у Установу социјалне заштите или другу породицу. 
            Општинска управа општине Уб је увек излазила у сусрет Центру када материјални трошкови Републике нису били довољни за финансирање материјалних потреба Центра, у смислу плаћање утрошка електричне енергије за грејање наших канцеларија, плаћање дежурстава дежурним радницима на неодложним интервенцијама, као и новом зградом и новим аутомобилом.
           Сви стручни  радници   Центра су чланови Коморе социјалне заштите, и сви су добили лиценцу која им је  важила  следећих 6 година, где су  за следећу обнову лиценце морали  да скупе одређен број бодова похађајући стручне и едукативне семинаре, скупове, предавања, трибине. Комора је сама организатор многих стручних саветовања и едукација, и сви радници су  успели да скупе одређен број бодова који им је прописан да су у обавези да имају у првој години од добијања лиценце.У  2019.години сви стручни радници су  са скупљеним бодовима поднели захтев за обнову лиценце, што су и добили решења за продужавање на наредних 6 година. 
           Сарадња са Месним заједницама се огледа у томе што њихови представници алармирају Центар у случају да се за његовим радом и активностима укаже потреба, а ради се заједнички и у поступку пружања једнократних помоћи угроженим корисницима, такође у признавању одређених права најугроженијм корисницима, као и у прибављању одређених службених аката за потребе овог Центра.

             Школе делују превентивно у смислу благовременог упозоравања на случаје малолетне деликвенције, социјалне запуштености, поремећаја породичних односа и нерешених економских статуса породица.Благовремено реагујући Центар може да предупреди неповољне социјалне трендове и допринесе њиховом сузбијању.Такође учествују у доношењу заједничких планова заштите за децу а све у складу општег и посебног протокола за заштиту деце од злостављања и занемаривања. Сами су потписници споразума и протокола који је центар иницирао и донео 2012. Године.
          Центар ће настојати да својим саветодавним стручним радом помогне свим установама, организацијама, и органима, предузећима, итд. на подручју општине у решавању проблема из надлежности овог Центра, а који негативно делују на рад у свим установама, организацијама или предузећима.

Активност Центра је такве природе да нужно укључује и подразумева сарадњу са сродним и истоветним установама.Ова сарадња се остварује за случај рада на истом предмету, као и у праћењу и решавању проблема корисника који су на установском смештају.

        По природи посла, Центар успешно сарађује и сарађиваће и у будуће са: МУП-ом Србије, са којима спроводи неодложне интервенције које су у смислу 24 часовног дежурства и на услузи свим грађанима Општине Уб, и свима који су се затекли на територији наше Општине, као и заштити од насиља у породици спроводећи нови закон о заштити од насиља, а спроводећи протокол о заштити од насиља потписан од свих релевантних институција. ООУП Уб, домовима здравља, школама, судовима, тужилаштвом, Црвеним крстом Уб, као и са хуманитарним организацијама. Настојаће се да ова сарадња буде остварена бар на истом нивоу као и до сада. Дежурни  радници Центра за социјални рад „Уб“ у Убу  свакодневно, више пута су у контакту са радницима Полицијске станице због повећаног броја насиља у породици, и рестриктивнијих мера заштите од насиља после Новог Закона о заштити од насиља који се примењује од прошле године. 
       Израдом и усвајањем Општег протокола за заштиту деце од злостављања и занемаривања створиле су се реалне предпоставке за успешну примену конвенције о правима детета. Протокол и споразум о међусекторској сарадњи у процесу заштите жртава од насиља у породицама на подручју града Уба смо ми донели и све актере укључили. Потписници протокла су Општина Уб, Центар за социјални рад „Уб“ у Убу, Полицијска станица Уб, Више јавно тужилаштво, Основно јавно тужилаштво, Основни суд у Ваљеву, Судска јединица на Убу,Прекршајни суд Ваљево, Дом здравља Уб, основне и средње школе на Убу. 
Израда сваког Плана захтева мултидисциплинаран приступ и у доношењу Плана заштите и подршке  учествују стручњаци из свих релевантних области ( центар за соц рад,здравство,образовање,правосуђе,полиција).         
На основу члана  24.  Закона о спречавању насиља у породици, („Сл. гласник РС“, број: 194/2016), а поштујући  чл. 11 истог Закона, и одлуку донешену  у складу са Посебним протоколом о поступању центара за социјални рад у поступцима заштите жртава насиља у породици, директор Центра за социјални рад „Уб“ у Убу, дана 05.06.2017.године донео је одлуку ради остваривања сарадње у спречавању насиља у породици у складу са чланом 24. и 26. Закона о спречавању насиља у породици , прописано је да се лица одређена за везу именују у полицијској управи, основном и јавном тужилаштву, основном и вишем тужилаштву и центру за социјални рад . Као лице одређено за везу испред Центра за социјални рад „Уб“ у Убу именован је дипл. Психолог и Координатор Посебног тима стручњака у Центру за социјални рад „Уб“ у Убу за бављење појавом насиља, насиља у партнерским  односима и пружање помоћи и подршке жртвама насиља. Као заменик лица за везу одређен је заменик Руководиоца Интерног тима за насиље који помажу у спречавању насиља у породици и пружају помоћ жртвама насиља , у складу са чл. 11. Закона о спречавању насиља у породици, као и стручњаци који су завршили посебне обуке и едукације што квалитетније пружање заштите жртви, психосоцијалне подршке ради њеног опоравка, оснаживања и осамостаљивања
II   Корисници услуга Центра у 2021. Години
У 2021. предвиђа се да ће пружање заштите и услуга овог Центра бити следећим категоријама корисника:

· деци и омладини око 500 случајева

· одраслим лицима око 300 случајева и

-    остарелим лицима око 200 случајева.

        Центар планира и предвиђа број корисника старих лица у свим видовима услуга и помоћи које од стране Центра иду у корист овим лицима. Надамо се да се неће повећати број деце без родитељског старања, као ни број малолетних учиниоца прекршајних и кривичних дела. Искрено се надамо да ће се смањити број жртава од насиља у породици. 
       Очекује се да ће се до 200 нових породица јавити за помоћ код новчане социјалне помоћи обзиром да је код овог права носилац један, а право користи цела породица.

            Такође очекујемо да ће и у 2021. години бити редовна исплата новчане социјалне помоћи и додатка за помоћ и негу другог лица као што је била и у претходној години.
У 2021. год. имамо повећан обим послова на кординацији и дистрибуцији предмета додатка за помоћ и негу других лица и одређивање телесног оштећења свим корисницима на територији општине Уб.

         III  Стручни аспекти  рада у Центру 
       У Центру за социјални рад “Уб” у Убу у 2021. години раде следећи стручни радници и то: директор Центра, дипломирани социјални радник; дипломирани правник Центра; дипломирани социјални радник - супервизор;  један дипломирани психолог; један дипломирани дефектолог; смер превенција и третман поремећаја у понашању, један дипл. педагог за кога је стигла сагласност крајем прошле године, један шеф рачуноводства са високом стручном спремом и један административни радник са средњом стручном спремом је прекинуо радни однос и за његов пријем се чека сагласност Министарства,  и један радник на одржавању чистоће са завршеном основном школом.У 2021.години имамо укупно 9 радника  која се финансирају од Републике Србије, преко надлежног министарства, и 2 радника на привременим и повременим пословима која се финансирају од Општине Уб. Директор обавља и стручне послове социјалног радника,поред послова и радних задатака директора. Министарство за рад, запошљавање, борачка  и социјална питања је 18.07.2008.године је донело решење којим се утврђује број стручних и других радника,чији се рад финансира из Републичког буџета,на пословима јавних овлашћења у Центру за социјални рад Општине Уб.Пријем нових радника у односу на постојећи број радника може се извршити само након предходно добијене сагласности Министарства надлежног за послове финансија,а преко надлежног  Министарства за  рад, запошљавање, борачка  и социјална питања. .У 2009.години  Министарство је донело решења којим је утврдило број стручних радника који ће обављати послове руководиоца службе и супервизора у центру,а самим тим  се приступило новој систематизацији радних места, поштујући  Одлуку о максималном броју запослених на неодређено време у систему државних органа, систему јавних служби, систему АПВ и систему локалне самоуправе за 2015.годину ( „Сл. гласник РС“, бр. 101/2015)   и чл. 29. став 1 и 2  тачка 5. Статута Центра за социјални рад „Уб“ у Убу,
 као и Решења Министарства рада и социјалне политике о утврђивању броја руководилаца служби и супервизора у Центру за социјални рад „Уб“ у Убу, Број: 112-01-112/132/2009-09, од 01.03.2009.године, и чл. 27. став 1, тачка 5. Статута Центра за социјални рад „Уб“ у Убу,    21.01.2016.године  донешен нови Правилник о унутрашњој организацији и систематизацији послова Центра за социјални рад“Уб“ у Убу, за који смо добили и сагласност надлежног Министарства.
       Сви радници Центра имају положен стручни испит с тим што правник Центра има положен Правосудни испит. Сви радници су активни учесници свих едукација, саветовања, из области социјалне и породично правне заштите које организује надлежно министарство. Сви радници су добили у 2013. години нулту  лиценцу, која је  важила 6 година и аутоматски ушли у поновни систем лиценцирања, да би 2019 са скупљеним бројем бодова Комора социјалне заштите нам је издала решења на наредних 6 година.
       Центар располаже са 12 канцеларија тако да сваки стручни радник има своју канцеларију, поред посебне пријемне канцеларије, и целог једног спратног и подрумског простора за архиву и пакете хуманитарне помоћи. Центар поседује и 3 службена аутомобила, једна  застава пунто добијен од надлежног министарства, једна шкода фабиа, добијена на коришћење од Општине, и 1 лагуна добијена од „Ластре“.  Два смо добили од Града Београда 2014. године као помоћ због санирања последица од поплава, али смо оба вратили после минималног коришћења,  један смо ове године вратили због немогућности регистрације ( кварова..дотрајалости), а и други смо  вратили прошле године , такође због немогућности регистрације ( дотрајале лимарије).
       Предмет и садржај рада Центра дефинисан је Законом, а Планом се обухватају следећи послови стручног рада у Центру:

· превентивни рад:

· рано откривање случајева-дијагностика;
· непосредни стручни рад-третман;
· праћење и извештавање и
· аналитички рад
Организација стручног рада

На основу члана 24. став 2, 4. и  5. Закона о раду (Службени гласник РС број 24/05 , 61/05, 54/09, 32/13, и 75/14),  Тачке 9. Одлуке о максималном броју запослених на неодређено време у систему државних органа, систему јавних служби, систему АПВ и систему локалне самоуправе за 2015.годину ( „Сл. гласник РС“, бр. 101/2015)   и чл. 29. став 1 и 2  тачка 5. Статута Центра за социјални рад „Уб“ у Убу,
 као и Решења Министарства рада и социјалне политике о утврђивању броја руководилаца служби и супервизора у Центру за социјални рад „Уб“ у Убу, Број: 112-01-112/132/2009-09, од 01.03.2009.године, и чл. 27. став 1, тачка 5. Статута Центра за социјални рад „Уб“ у Убу,    21.01.2016.године смо донели нови Правилник о унутрашњој организацији и систематизацији послова Центра за социјални рад“Уб“ у Убу.
     Овим Правилником о унутрашњој организацији рада и систематизацији радних места са описом послова (у даљем тексту: Правилник), у складу са законом, утврђени су: 

· организација рада центра, 

· врста послова, 

· врста и степен стручне спреме за обављање одређених послова и други посебни услови за рад на тим пословима, 
· број запослених. 

Груписање  поверених  послова у Центру врши се према специфичним карактеристикама група корисника, према функцијама, односно природи радних процеса, према исходима који настају у процесу реализације помоћи и подршке корисницима и начину задовољавања њихових потреба у складу са одговорностима, знањима и вештинама запослених.



Систематизацијом послова обезбеђује се стручно и ефикасно обављање у складу са њиховом садржином.


Послови који се обављају у Центру у вршењу јавних овлашћења или у вези са вршењем јавних овлашћења се групишу на:

· послове стручног социјалног рада;

· управно-правне послове;

· послове планирања и развоја; 
· администартивне финансијске и техничке послове






Послове утврђене овим Правилником обављају:

· Директор

· Супервизор са пола радног времена и водитељ случаја са пола радног времена,

· Стручни радници -  правник и  водитељи случаја

· Радник на финансијским и радник на  административно - техничким пословима и радник на техничким пословима.

Радници су дужни да се према пословима, странкама и колегама 

понашају одговорно и професионално и да благовремено извршавају поверене послове. За свој рад одговарају директору и дужни су да на захтев директора поднесу усмени или писани извештај о свом раду и у вези рада у року који директор одреди.
                        


За свој рад радници примају плату у складу са Посебним колективним уговором за социјалну заштиту  у Републици Србији, Правилником о раду и другим прописима.
УНУТРАШЊА ОРГАНИЗАЦИЈА
Организацију Центра  чине: 

Директор, 

Стручни колегијум и 

Организационе јединице Центра и то: 

Пријемна канцеларија, и 

Служба за непосредну заштиту корисника.
По пријему било ког захтева,дописа,поднеска и обради у пријемној канцеларији,исти се прослеђује задуженом раднику,водитељу случаја.Водитељ случаја је одговоран за све фазе рада у том поступку и предмету и прати га од почетка до краја.По указаној потреби,односно уколико је водитељ случаја потребна додатна стручна помоћ,по његовом предлогу,а одлуком супервизора формира се стручни тим.

Новом организацијом више се инсистира на индивидуалном раду с тим да се ТИМ може формирати по потреби,а обавезно се формира:

-у складу са Законом када се врши Тимска процена потенцијалних усвојитеља,хранитеља или старатеља
- када се разматра старатељски извештај 
- Приликом давања сагласности старатељу,најчешће у имовинским односима,као и када се разматрају старатељски извештаји
Већина радника сматра да је нова организација ефикаснија и корисници су задовољнији услугама,јер се обраћају истом раднику који је за њих задужен и од њега добијају сва потребна даља обавештења о току даљег поступка,а све у циљу његовог најбољег интереса и задовољења потреба.

Психолог центра, која је и Руководилац Интерног Тима за насиље и лице одређено за мрежу   је  завршила једногодишњу едукацију системске породичне терапије,а социјални радник и психолог су прошли све обуке за развој породичног смештаја.Три стручна радника су завршили  обуку „мере за отклањање неправилности у вршењу послова смештаја деце у установе социјалне заштите“.На свакој едукацији смо присутни у што већем броју коју организује министарство, Завод за социјалну заштиту, Комора социјалне заштите и други са акредитованим програмима и едукацијама.  Присуство едукацијама и састанцима су обавеза сваког радника, јер од 2014.године  ушли смо  у процес лиценцирања, и своју лиценцу обнављамо сваке шесте године. Да би обављали посао у социјалној заштити није нам више  довољна диплома и искуство, већ  и бодови добијени активним и пасивним учествовањем на свим едукацијама и акредитованим програмима. Два радника центра су чланови Савета за социјалну политику  Општине Уб и који су активно учествовали у процесу израде стратегије и имплементације социјалне политике на општини Уб.
Стручни колегијум Центра чине :

Директор

Супервизор

Правник

Водитељ случаја

Сви чланови стручног тима за заштиту деце и омладине су завршили едукацију“заштита деце од злостављања и занемаривања“ и успешно су положили испит са студијом случаја која је похваљена као најбоље урађена у региону.

Оформљен је Интерни тим за заштиту од злостављања и занемаривања чији су чланови стручни радници Центра чији је Руководилац Тима психолог центра, као и Тим на нивоу Општине Уб чији су чланови поред психолога Центра  и педијатар Дома здравља и Координатор за спречавање насиља испред Полицијске станице Уб.
Стручни радници Центра ће настојати да својом личном едукацијом,праћењем савремених достигнућа у области старатељства као и социјалне заштите, унапреде свој рад и подигну га на виши ниво користећи савремене методе социјалног рада и старатељства.Ово се првенствено може постићи праћењем стручних упутстава,посећивањем семинара и стручних састанака из области социјалног рада, социјалне заштите и старатељства, као и упознавањем  и праћењем стручне литературе у смислу едукације из свих области. Стручно усавршавање и обуке су неопходни услови у процесу лиценцирања. И обуке и усавршавања су неопходни за примену нових метода у раду, и нових услуга. 
             У планском периоду за 2021. годину настојаће се да се поједине појаве из области социјалне заштите и старатељства карактеристичне за наше подручје буду бар делимично анализиране, статистички обрађене и по могућству систематизоване. 

1. Превенција
              Суштина превенције састоји се у акцијама и мерама којима се утиче на узрок неке појаве,односно спречава се њено настајање.У социјалној заштити под превенцијом најчешће се подразумевају активности  на спречавању познатих или очекиваних узрока који доводе до социјалних проблема или социјалних случајева.Међутим, превенција подразумева у позитивном смислу подстицање одређених процеса и односа који доприносе реализацији одређених друштвено-прихватљивих циљева и вредности.Превенција у социјалном раду је, дакле, развијање организованог спречавања настајања породичних и друштвених проблема.

У вези са напред наведеним,Центар ће у наредном периоду да интервенише у односу на социјалне проблеме како би се они отклонили или бар да се спречи појава тежих облика.У вези са наведеним,веома важан облик превенције је  с а в е т о в а њ е.

2. Рано откривање

Значајна функција Центра је благовремено откривање лица која се налазе у стању социјалне потребе, поремећених породичних односа и других облика друштвене патологије, те да на време утиче или пружи вид организоване помоћи. У раном откривању наведених случајева очекујемо да нам у будуће адекватну помоћ пруже:школе, здравствене институције,МУП,Месне заједнице,предузећа, грађани и др.Рано откривање је гаранција да ће се Центар у том случају показати успешним у свом деловању.
3. Припремна фаза-дијагностика
Ова област делатности Центра је регулисана Породичним законом, као и Законом о социјалној заштити.Штитећи интересе породица и појединаца,Центар користи и могућности и друге правне норме и надлежним органима предлаже мере и активности које пружају заштиту интереса штићеника.Предвиђамо око 400 предмета у припремној фази у наредном планском периоду.
4. Непосредни стручни рад-третман
Третман подразумева стручан и систематски рад са одређеним категоријама услуга са којима, по мишљењу стручних радника Центра, треба дуже радити
· пратити развој деце након развода брака;

· вршити појачан надзор над малолетницима;

· помагати у школовању деце које имају породичних проблема;

· радити на нормализацији породичних односа;

· пратити алкохоличара и његову породицу, пре свега упућивањем на лечење,до повратка са лечења и касније;

· пратити душевног болесника и његову породицу;

· пратити породице које су жртве насиља, и пружати им саветодавну и материјалну подршку ако им је потребна.

· Упућивати их у здравствене установе и координирати с њима око помоћи и подршке жртвама насиља. 

· Процесуирати ЈТ и помоћ у извештајима при санкционисању насилника

· пратити кориснике у свим видовима новчаних примања евидентираних преко Центра;

· пратити смештена лица;

· пратити сва лица под старатељством итд
· пратити све хранитељске породице и сву децу смештену у хранитељским породицама,

· пратити и обилазити сву децу смештену у Установама социјалне заштите, као и одрасла и стара лица по Установама и Домовима за старе 

· обављати све тромесечне, шестомесечне и годишње ревизије свих предмета, прописане правилником о раду центара.

Планира се да ће бити потребно:

· донети око 1000, а можда и више најразличитијих решења и одлука овог Центра;

· радити са око 100 случајева деце и омладине асоцијалног понашања;

5. Праћење и извештавање 
У 2021.  години ће праћењем и извештавањем бити обухваћене следеће категорије грађана:

· Корисници НСП-а, новчане социјалне помоћи;

· корисници додатка за помоћ и негу другог лица;
· деца и одрасли смештени у установе социјалне заштите или на породичном смештају;
· лица која се налазе под старатељством;
· деца чији су родитељи разведени, а нерешено је питање виђања тј. контакта са родитељем коме нису поверени и издржавање деце  (сва деца из развода се прате, али ова још више и посебно);
· деца,одрасли и стари материјално,социјално и стамбено незбринути;

· хендикепирана деца и омладина, као и инвалиди хендикепирана лица;

· остарела лица, а нарочито она без сродника,без издржавања и без неге;

· омладина асоцијалног понашања.
· Жртве насиља ( извештава се Завод за социјалну заштиту на сваких 15 дана)
6. Аналитички рад
Од 2010. Године  смо почели са коришћењем  интеграла новом информационом техонологијом,   где  имамо све предмете, и податке везане за наше кориснике,као и за кориснике других центара увек доступне и на располагању са пружањем сваке подршке и помоћи. И надлежно Министарство,  као и Завод за социјалну заштиту  увек и у сваком тренутку може  да врши надзор и контролу над сваким предметом, што  је допринело  још бољем и квалитетнијем раду свих центара. Служба за финансијско административне послове од 2019.године користи ИСИБ   (информациони систем извршења буџета), преко кога се обављају све трансакције и  већи део  рачуноводствених послова.  Центар за социјални рад Уб у Убу нема социолога који би се бавио извештајима, плановима, статистиком, аналитичким радом, већ те послове обављају административни радник и директор уз помоћ свих стручних радника.
IV    Управљање Центром
Органи Центра су:
· директор;

· Управни одбор и
· Надзорни одбор

Директор је пословодни орган који заступа и представља Центар без ограничења.

Радом Центра управља и Управни одбор кога чине чланови именовани од стране оснивача и од стране Центра и то: три члана испред општине,а два члана испред Центра, а сви су они за свој рад одговорни  оснивачу.

Надзорни одбор такође именује оснивач са задатком да надзире послове Центра и Управног одбора, а чине га: два члана испред општине и један испред Центра.Очекујемо да се у  овој години одржи више седница Управног и Надзорног одбора, а све у циљу што успешнијег рада Центра.

Центар је ускладио све нормативне акте са актуелним изменама прописа, закона о социјалној заштити и закона о јавним службама и закона о раду, а управни одбор све усвојио.
V  План развоја Центра
Од 02.новембра 2017.године  испоштована је законска одредба да зграда Центра буде засебна,  само за Центар и њихове кориснике у новој згради, нове градње, на локацији административног центра града Уба. У овој години су се привремено доселили радници  Еко фонда на трећи спрат, док се не преселе у своје канцеларије, уз похвалу да су изузетно добре комшије, тако да и даље имамо осећај као да смо једини у целој згради. Локална самоуправа нам је обезбедила нову зграду и сви радове у њој су завршени у најбржем могућем периоду јер смо претрпели огромне штете у мајским поплавама и радили у потпуно нездравим и загађеним просторијама.
 Раније  нам је Општина купила компјутере,штампаче за сваког радника, скенер и фотокопир апарат.Општина Уб је такође обезбедила спровођење обуке за рад на компјутерима за сваког радника центра.  Самим тим  нам је олакшан рад , за све категорије и послове у центру.  Можемо рећи да нам Општина Уб увек помаже финансијски у свим плановима развоја Центра. За нову зграду  коју смо  добили од локалне самоуправе и потпуно  прилагођеној само за потребе центра, са посебнм улазом, прилазом за инвалиде, у којој су све службе прилагођене нашим корисницима. Надлежно министарство нам је обезбедило новац у износу од 1.400.000.-динара за који смо купили намештај и компјутере и компјутерску опрему.
    VI   Завршне одредбе

Приликом доношења плана и програма рада за  2021. годину, полазимо од обима посла обављеног у претходном  периоду,  и планирамо да све што смо предвидели добрим делом и остваримо и реализујемо у делу који зависи од нас самих као стручних радника.

То значи да ћемо радити  као и до сада,а повећан обим послова неће нам представљати препреку, и ако од 2015.године радимо са мањим бројем радника. 

У наредном периоду ћемо стручним и професионалним радом, благовременим и законитим извршавањем постављених задатака настојати да помогнемо појединцу и породици.


Стратегија развоја система социјалне заштите у нашој општини полази од реформских циљева дефинисаних у стратешким документима које је донела Влада Републике Србије: Стратегија развоја социјалне заштите, Стратегија за смањење сиромаштва, Стратегија запошљавања, Национални план акције за децу, као и више других развојних докумената, који су припреми или је у току јавна расправа: Нацрт националног плана акције у области старења и старости, Нацрт закона против дискриминације особа са инвалидитетом и други релевантни документи.


Овим документима дефинишу се смернице за будућност, обухватају узроци а не само последице социјалних изазова у нашем друштву. Стратегија за смањење сиромаштва представља део свеобухватног развојног пута Србије усмереног на изградњу успешног , али праведног друштва, у коме влада солидарност и једнакост могућности. Правци развоја социјалне заштите усмерени су на побољшање социјалног статуса грађана на личном, породичном и ширем друштвеном плану, а јачаће друштвену кохезију и подстицати независност и способност грађана да помогну сами себи.

Реформским пројектима обухваћени су неопходне системске промене у социјалној заштити, уз уважавање захтева савременог теоријског модела социјалног рада, као и стандарда европског модела развоја услуга и служби социјалне заштите.


У циљу развоја и унапређења области социјалне и породично-правне заштите центар за социјални рад “Уб” у Убу значајну пажњу посвећује развојним пројектима из ове области.


Наставићемо да тражимо, примењујемо нова решења и мењамо постојећа у складу са нашим циљевима да локална заједница буде заједница људи који своје потребе могу задовољити у месту где живе кроз организовану мрежу служби.


И још пуно тога је пред нама. Све у циљу помоћи грађанину јер човек је наша највећа вредност.
Центар ће у свом раду и даље ићи у корак са реформама система социјалне заштите, што подразумева континуирано усавршавање и лиценцирање стручних радника , а чије ће знање и вештине допринети оснаживању и подршци биолошкој породици, стварању услова за деинституционализацију и спречавање институционализације нових корисника, као и јачање копметенција локалне самоуправе за развој постојећих и успостављање нових локалних услуга. Док траје реформа, увек ћемо имати на уму да преко пута нас седи човек коме су његови проблеми највећи, а од нас, поред стручне  и друге помоћи , очекује и разумевање, као и топлу, људску реч подршке и солидарности.
У Убу, 10.02.2021.године 
                                                          Центар за социјални рад „Уб“ у Убу:

                                                               Председник Управног одбора

                                                               Зоран Продановић
